Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 5. melléklet a 118/2011. (VII. 11.) Korm. rendelethez
Paragraph Index: 1038

c) az üzemeltetési tapasztalatokra, átalakításokra és eljárásrend-módosításokra. A munkavállalók tevékenysége 5.3.3.0800. A nukleáris létesítmény teljes élettartama alatt minden munkavégzést a hatályos szabályzatokkal, szabványokkal, elõírásokkal, a gyakorlattal és adminisztratív szabályozással összhangban kell tervezni és megvalósítani. A munkavégzés szabályozott feltételek között, jóváhagyott érvényes kezelési, karbantartási, tesztelési, üzemzavar-elhárítási utasítások, eljárásrendek, tervek, rajzok vagy egyéb szabályozások alkalmazásával történik, amelyeket rendszeresen és módszeresen felül kell vizsgálni a megfelelõség és hatékonyság érdekében. 5.3.3.0900. A munkavállalók közül csak az erre kijelölt és a szükséges képesítéssel rendelkezõknek szabad a kutatóreaktor üzemmódjában bármilyen változtatást létrehozniuk, kivéve, ha az arra alkalmas kutatóreaktort oktatási célra használják, de ebben az esetben be kell tartani az 5.3.7.0500. pont elõírását. Ki kell zárni annak lehetõségét, hogy a nukleáris biztonsággal kapcsolatos felelõs döntések meghozatalába, az intézkedések elhatározásába és végrehajtásába más személyek is beleavatkozzanak. 5.3.3.1000. Az Üzemeltetési Feltételek és Korlátok szükség szerinti felülvizsgálatáért és az érvényes utasítások betartásáért a kutatóreaktor legfelsõ vezetõje felelõs. Az Üzemeltetési Feltételek és Korlátok felülvizsgálatánál figyelembe kell venni a saját és a nemzetközi tapasztalatokat, a tudományos és technológiai fejlõdést, az elvégzett átalakításokat és a nukleáris létesítmény biztonsági elemzéseinek változását. 5.3.3.1100. Az engedélyes biztosítja a rendszerek, rendszerelemek karbantartását a gyártómûvi utasítások, az üzemeltetési tapasztalatok és az idõszakos ellenõrzések eredményeinek figyelembevételével. A kutatóreaktor felhasználóival szemben támasztott követelmények 5.3.3.1200. A kutatóreaktor felhasználóinak rendelkezniük kell az általuk üzemeltetett kísérleti berendezések biztonságos kezeléséhez szükséges ismeretekkel, és ki kell elégíteniük a munkavégzésre vonatkozó sugárvédelmi és egyéb szakmai ismeretekkel kapcsolatos jogszabályi elõírásokat. 5.3.3.1300. A kutatóreaktor felhasználóinak ismerniük kell a Baleset-elhárítási Intézkedési Terv vonatkozó elõírásait. A nukleáris létesítmény területén érvényes rendszabályok betartása a felhasználók számára akkor is kötelezõ, ha nem tartoznak a kutatóreaktor engedélyeséhez. A biztonsági kultúra 5.3.3.1400. A hatáskörök megfelelõ gyakorlása és a feladatok biztonsági elõírásokkal összhangban lévõ ellátása érdekében a vezetõség kinevezésének és a munkavállalók kiválasztásának elengedhetetlen szempontjaként kell figyelembe venni a biztonság iránti elkötelezettséget. 5.3.4. Új kutatóreaktor üzembe helyezése Az üzembe helyezési tevékenység 5.3.4.0100. A szerelési munkák befejezését követõ üzembe helyezési tevékenység során elemzések, megfigyelések, üzemi próbák és helyszíni szemlék útján igazolni kell, hogy a kutatóreaktor rendszereinek, rendszerelemeinek fizikai állapota és üzemeltetése megfelel a tervezettnek, a vonatkozó nukleáris biztonsági követelményeknek, valamint az Üzemeltetési Feltételeknek és Korlátoknak. 5.3.4.0200. Az üzembe helyezés alatt minden olyan üzemeltetési feltételt és korlátot véglegesíteni kell, amelynek ismerete a nukleáris létesítmény biztonságos üzemeltetése szempontjából fontos. Az üzembe helyezés szervezése, végrehajtása 5.3.4.0300. A fenti követelmények teljesítéséhez az üzembe helyezésért felelõs szervezet a tervezõk bevonásával részletes programot dolgoz ki, amely az üzembe helyezés elõkészítésétõl, az egyedi rendszer-, rendszerelempróbákon keresztül a próbaüzem lezárásáig szabályozza és összefoglalja a résztvevõk tevékenységét, felelõsségét. 5.3.4.0400. Az üzembe helyezés során el kell végezni a nukleáris biztonság szempontjából fontos rendszerek, rendszerelemek „0” állapotát tanúsító vizsgálatokat és azok dokumentálását, olyan terjedelemben, hogy azok alapján az üzemeltetési idõszak során bekövetkezõ változások azonosíthatóak, a késõbbi vizsgálati eredményekkel összevethetõek legyenek. A dokumentálás 5.3.4.0500. Az üzembehelyezésitevékenységetazüzembehelyezõszervezetáltalkészített munkaprogramokalapján kell elvégezni. Minimálisan az alábbi tevékenységek munkaprogramjaival kell rendelkezni az üzembe helyezés megkezdése elõtt:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes